open-index/open-wikipedia-markdown huggingface dataset:
José Rodríguez Faílde

**José Rodríguez Faílde**, nado en Carracedo (A Peroxa) en 1887 e finado nos Peares en 1958.

## Traxectoria 
Emigrou a Cuba onde traballou como xornalista e foi propietario da revista *El Industrial* (1912) e colaborou en *Galicia* e *La Patria Gallega*. Retornou a Galicia en 1917, desde onde enviou colaboracións para *Eco de Galicia* e ''O Tio Marcos d'a Portela* e o ano seguinte crónicas para a revista *Galicia*. En maio de 1918 foi elixido presidente da Sociedad de Agricultores de Carracedo. Volveu marchar a Cuba en 1920, e colaborou en *Eco de Galicia*, *Heraldo de Galicia* (onde publicou un poema en galego) e *España Nueva*. Foi secretario da sociedade Naturales de la Peroja da Habana. Retornou definitivamente a mediados dos anos vinte e instalouse en Ourense; foi dono dun quiosque-libraría que non vendía prensa de dereitas. Colaborou en *La Región* e *La Zarpa*. Na República militou no Partido Republicano Radical Socialista, do que foi elixido bibliotecario da xunta executiva de Ourense que presidía Jacinto Santiago en xaneiro de 1933. Coa folga xeral revolucionaria de 1934 foi detido o 8 de outubro "por berros subversivos" e instruíuselle unha información militar que foi sobresida, polo que saíu en liberdade o 20 dese mes. Simpatizante de Azaña, afiliouse a Izquierda Republicana.

Co golpe de Estado do 18 de xullo de 1936 uns falanxistas queimáronlle o quiosque e deixaron as cinzas na porta da súa casa. Agochouse, pero foi detido en Carracedo o 13 de xaneiro de 1937, acusado de "significado comunista y elemento de enlace del Socorro Rojo Internacional". Xulgado en Ourense con Vicente Bouso Cuñado, Antonio Bouso Iglesias e Pilar Rodríguez Faílde, foi condenado a prisión. Ingresou en prisión o 27 de xaneiro e abríronlle expediente de incautación de bens en febreiro. Pasou polas cadeas de Celanova, Cumial, Oseira, Valladolid e Padrón. Saíu en liberdade provisional en 1941. Ofrecéronlle un posto como quiosqueiro na Rúa do Paseo pero negouse a vender a prensa da época. Traballou como contable nunha fábrica no barrio da Ponte, contraeu o tifo e deixou o posto. Exerceu de mestre en Carracedo durante un ano e outro en Mirallos, pero foi denunciado e tivo que abandonar o seu posto de traballo. Enfermo e incapacitado para traballar a terra, morreu aos 71 anos. Foi soterrado no cemiterio de Casdavil.

## Obras 
* *Armonías'', A Habana, 1921.

## Vida persoal 
Casou con Camila Toral González e foi pai de América, Emilio, Luz Esther e Josefa Rodríguez Toral.

## Notas 
## Véxase tamén 
### Ligazóns externas 
* o blog do meu avó
* Expediente persoal do recluso José Rodríguez Faílde

* Expediente de responsabilidades políticas de José Rodríguez Failde, Ángel Armesto Muñoz, Martín Prieto Soutullo, Pedro Martínez Ruán, Valentín Prieto Mesa, Mateo Pemán Fernández, Celso Pereira Rego, Abelardo Fernández Pérez, Manuel Álvarez Rodríguez e Nicolás Pérez Bertólez.
We Can Be Heroes (filme)

***We Can Be Heroes*** é un filme estadounidense de 2020 escrito e dirixido por Robert Rodriguez. É unha continuación de *The Adventures of Sharkboy and Lavagirl in 3-D* (2005). Rodriguez tamén serviu como director de fotografía e editor do filme. Está protagonizado por YaYa Gosselin, Lyon Daniels, Andy Walken, Hala Finley, Lotus Blossom, Dylan Henry Lau, Andrew Diaz, Isaiah Russel-Bailey, Akira Akbar, Nathan Blair e Vivien Blair. Estreouse o 25 de decembro de 2020 a través de Netflix e recibiu valoracións dispares por parte da crítica.

## Personaxes 
* YaYa Gosselin como Missy Moreno
* Hala Finley como Ojo
* Lyon Daniels como Noodles
* Nathan Blair como Wild Card
* Andy Walken como Wheels
* Lotus Blossom como A Capella
* Dylan Henry Lau como Slo-Mo
* Vivien Blair como Guppy
* Isaiah Russell-Bailey como Rewind
* Akira Akbar como Fast Forward
* Andrew Diaz como Facemaker
* Priyanka Chopra Jonas como Ms. Granada
* Adriana Barraza como Anita Moreno
* Pedro Pascal como Marcus Moreno
* Boyd Holbrook como Miracle Guy
* Christian Slater como Tech-No
* Taylor Dooley como Lavagirl
* Sung Kang como Blinding Fast
* Haley Reinhart como Ms. Vox
* JJ Dashnaw como Sharkboy
* Christopher McDonald como Neil Anami
* J. Quinton Johnson como Crimson Legend
* Brittany Perry-Russell como Red Lightning Fury
* Jamie Perez como Invisi Girl
* Brently Heilbron como Crushing Low

## Notas 
## Véxase tamén 
### Ligazóns externas 
*
Templo de Preah Vihear

O **Templo de Preah Vihear** (en ; *Prasat Preah Vihear*) é un antigo templo khmer construído durante o período do Imperio Khmer. Atópase enriba dun cantil de 525 metros, nas montañas de Dângrêk, na provincia de Preah Vihear, en Camboxa. En 1962, tras unha longa disputa entre Camboxa e Tailandia sobre a súa propiedade, o Tribunal Internacional de Xustiza da Haia determinou que o templo está en Camboxa.

O templo de Preah Vihear, o cal ten unha vista de moitos quilómetros sobre unha chaira, ten o escenario máis espectacular de todos os templos construídos durante o Imperio Khmer, de seis séculos de duración. Como un edificio clave na vida espiritual do imperio, foi apoiado e modificado polos sucesivos reis e, por iso, leva elementos de varios estilos arquitectónicos. Preah Vihear é infrecuente entre os templos khmer ao construírse ao longo dun longo eixe norte-sur, no canto de ter a planta rectangular convencional con orientación cara ao leste. O templo dálle nome á provincia de Preah Vihear, en Camboxa, na que agora se atopa, así como ao Parque Nacional Khao Phra Wihan, que limita con el na provincia de Sisaket de Tailandia, aínda que xa non é accesible dende Tailandia. O 7 de xullo de 2008, Preah Vihear foi catalogado como Patrimonio da Humanidade pola UNESCO.

## Notas 
## Véxase tamén 
### Ligazóns externas 
*
2022

**2022** (**MMXXII**) foi un ano común do calendario gregoriano dentro do século XXI, comezado en sábado.

As Nacións Unidas declararon 2022 como Ano Internacional da Pesca Internacional e da Acuicultura, Ano Internacional das Ciencias Básicas para o Desenvolvemento Sustentábel, Ano Internacional do Desenvolvemento Sustentábel das Montañas, e Ano Internacional do Vidro.

## Acontecementos 
### Febreiro 
* 4 de febreiro: comezan os Xogos Olímpicos de Inverno en Pequín, que continuaron ata o día 20 do mesmo mes.
* 21 de febreiro: Rusia recoñece a independecia da República Popular de Donetsk e a República Popular de Luhansk. A acción é condenada polas Nacións Unidas. Varios países preparan sancións económicas contra Rusia.
* 22 de febreiro: Rusia invade Ucraína. Nun comunicado matinal, o presidente Vladimir Putin anunciou unha «operacion militar especial» nos territorios de Donetsk e Luhansk. Minutos despois, reportaronse explosións en Kíiv, Khárkiv, Odesa e o Donbás. O presidente ucraíno Volodymyr Zelenskyi respondeu promulgando a lei marcial, cortando as relacións diplomáticos con Rusia e ordenando a mobilización xeral.
[miniatura|300px|O [Villa de Pitanxo, afundido o 15 de febreiro de 2022.]]
### Marzo 
* 21 de marzo: Estrélase un Boeing 737 de China Eastern Airlines, morren os 132 ocupantes.

## Mortes 
* 27 de xullo - Michael Moloney, músico e estudoso da música de orixe irlandesa (n. 1944).

## Notas 
## Véxase tamén 
### Outros artigos 
* Finados en 2022
* Historia ano a ano
Templo Dadhimati Mata

O **templo Dadhimati Mata** da deusa Dadhimati está situado entre as aldeas de Goth e Manglod en Jayal tehsil, distrito de Nagaur, Rajasthan, na India. Unha inscrición atopada alí suxire que existiu polo menos desde o ano 608.
É un sitio importante para os bramáns Dadheech

Dise que Dadhimati é a irmá do Rishi (sabio) Dadhichi. A lenda di que naceu o magh (mes indio) shukl 7 (rath saptami) debido ao revolto do ceo. Dadhimati matou a Detya Vikatasur no magh shukl 8 (jaya ashtami) en Dadhi Sagar. Dadhimati é o avatar da deusa Laxmi. O templo ten as representacións máis antigas de "Devi mahamatya", que son aínda máis antigas que o templo Mahalaxmi de Kolhapur, Maharashtra. Ten unha representación de Valimiki ramyana nos interiores.

## Notas
Satyagraha

**Satyagraha** (   *satyāgraha*) é a idea de resistencia non violenta (loitar coa paz) iniciada por Gandhi. El usou a *satyagraha* no movemento independentista indio e tamén durante a súa loita anterior en Suráfrica.

A *satyagraha* axudou a dar forma á loita de Nelson Mandela baixo o apartheid, as campañas de Martin Luther King Jr. durante o movemento polos dereitos civís nos Estados Unidos e outros movementos similares. De alguén que fai *satyagraha* dise que "*é un* *satyagraha"*.

Foi usada en movementos e numerosas loitas non violentas na India. Como Marcha Daandi, Movemento de Non Cooperación, Marcha do Sal; etc.

## Significado do termo 
miniatura|250x250px| Gandhi lidera *Salt Satyagraha* (a marcha do sal), un exemplo notable de Satyagraha
A palabra *Satyagraha* procede das palabras sánscritas *Satya* que significa 'verdade' e *Agraha* que é 'insistencia'. Para Gandhi, *Satyagraha* foi moito máis alá da simple "resistencia pasiva" (resistir sen actuar), segundo el era unha forza moral nacida da verdade e a non-violencia. Tamén escribiu que lle gustaba máis o termo "Resistencia civil" que "Desobediencia civil". Gandhi tamén o traduciu como "forza amorosa" ou "forza da alma".

## Idea de Satyagraha 
### Principais puntos de Satyagraha 
En *Satyagraha* o obxectivo é cambiar a mente do malfeitor. Vencer é levarse co inimigo e facer que o que está mal sexa correcto, quizais eles non se dean conta. Para que aconteza, a mente do inimigo debe cambiar para se decatar de que está a impedir unha meta certa.

# Non violencia (ahimsa)
# Verdade: isto inclúe a honestidade, pero tamén significa vivir plenamente polo que é certo e estar de acordo con el
# Non roubar
# Castidade (brahmacharya): isto significa manter a moral sexualmente, pero tamén prestar máis atención a seguir a verdade que a satisfacer os impulsos. *Gandhi logo da morte da súa esposa testaba a súa brahmachaya durmindo con rapazas espidas, para evidenciar a súa falta de desexo, o que se converteu en polémica, especialmente co paso das décadas.* 
# Non posuír (non é o mesmo que ser pobre)
# Traballo do corpo ou traballo do pan
# Non comer moito do que non é bo
# Non ter medo
# Igual respecto a todas as relixións
# Loitar con boicots (non comprar a quen son un problema)
# A liberdade de intocabilidade, ou a idea dunha casta (un grupo de persoas coas mesmas cantidades de diñeiro e poder) tan baixa que "non se pode tocar".

Outra vez, Gandhi deu sete regras importantes:  Un satyagrahi:

# debe ter unha fe viva en Deus
# debe crer na verdade e na non violencia, e ter fe na bondade da natureza humana
# debe levar unha vida casta (moral) e estar disposto a morrer ou perder todo o que posúe
# debe ser un portador de *khadi*
# debe estar lonxe do alcol
# debe seguir todas as demais regras de disciplina
# se o meten no cárcere, debe cumprir as regras da cadea, a non ser que fosen feitas para prexudicar a súa autoestima.

## Notas 
## Véxase tamén 
### Ligazóns externas 
* 'Satyagraha 100 Years Later', con Arun Gandhi de **Democracy Now!**
* A historia de Satyagraha do doutor Jyotsna Kamat
Ji Yun-nam

**Ji Yun-Nam** (en ), nado en Pyongyang o 20 de novembro de 1976) é un ex-futbolista norcoreano. Xogaba de mediocentro defensivo ou lateral esquerdo e militou no 25 de Abril da liga de Corea do Norte. Foi internacional coa selección norcoreana, coa que disputou o Mundial de 2010 en Suráfrica.

## Selección nacional 
Foi internacional coa selección da República Democrática Popular de Corea en 32 ocasións, 8 delas en partidos de clasificación para a Copa Mundial da FIFA. Aínda que estaba acostumado a xogar de mediocentro defensivo, coa selección ocupou o posto de lateral esquerdo.

Representou ao seu país no Mundial de 2010, en Suráfrica, marcando o único gol do seu equipo no campionato. Foi o 15 de xuño de 2010, na derrota da primeira xornada contra a selección brasileira, batendo ao gardameta Júlio César nos minutos finais do partido (2-1).

## Notas 
## Véxase tamén 
### Ligazóns externas 
* Datos do xogador en National-Football-Teams.com .
Valencia FS

**ElPozo Valencia Futsal**, máis coñecido como **Valencia Futsal**, é un club español de fútbol sala da cidade de Valencia. Foi fundado en 1983 e milita na Terceira División Nacional de Fútbol Sala Grupo-14 Comunidade Valenciana, cuarta categoría de fútbol sala en España. Xoga os partidos na casa no Pavillón Municipal de San Isidro con capacidade para 500 espectadores. 

## Tempadas 
----
***10** tempadas en *División de Honra*
***5** tempadas en *División de Prata*
***7** tempadas en *Segunda División B*
***12** tempadas en *Terceira División*

## Palmarés 
* 3 **Copas de España**: 1983 e 1984 (RFEF) e 2002 (LNFS)

* Campión da **División de Prata**: 1994, 2000 e 2006

* Campión **Provincial de Valencia**: 2009

* Subcampión **LNFS**: 1982, 1983 e 2001

* Subcampión da **Supercopa de España**: 2002 

## Notas
GLUD2

A **glutamato deshidroxenase 2, mitocondrial**, tamén chamada **GDH 2**, é un encima que nos humanos está codificado polo xene **GLUD2** do cromosoma X sen intróns. Esta deshidroxenase é un dos encimas da familia das glutamato deshidroxenases, que están moi estendidas entre os seres vivos.

## Función 
A glutamato deshidroxenase 2 está localizada nas mitocondrias e actúa como un homohexámero para reciclar glutamato durante a neurotransmisión. O encima codificado cataliza a desaminación oxidativa reversible do glutamato a alfa-cetoglutarato (tamén chamado 2-oxoglutarato).

## Notas 
## Véxase tamén 
### Bibliografía 
*
*
*
*
*
*
*
*
*
*
*
*
*
*
*
*
*
*
*
Efecto Aharonov-Bohm

O **efecto Aharonov-Bohm** é un fenómeno cuántico descrito en 1949 por Werner Ehrenberg e Raymond Eldred Siday e redescuberto en 1959 por David Bohm e Yakir Aharonov: o patrón de interferencia entre dous feixes de electróns pode modificarse pola presenza dun campo magnético fóra das traxectorias clásicas dos electróns. O efecto Aharonov-Bohm é unha evidencia cuántica de que o momento linear \vec{\pi} (cantidade de movemento clásico) das partículas de carga  q está dado por \vec{\pi} = \vec{p}-q \vec{A} onde \vec{A} é o vector potencial e \vec{p} é o impulso.

En 1985, Akira Tonomura *et al.*, realizaron un experimento que verificaría o efecto, que unha fonte coherente de electróns ao longo de diferentes camiños a través dun pequeno toroide revestido cunha película superconductora, as pequenas dimensións son de aproximadamente ~ 10 µm. Cando os electróns pasan a través do toroide, as franxas de interferencia toroidal xéranse a partir da luz que pasa polo pequeno toroide mostrando a diferenza de fase que é xerada na partícula cargada polo vector potencial nas rexións onde o campo e nulo.

## Notas 
## Véxase tamén 
### Bibliografía 
* 
*   
*   .
* Mecánica Cuántica, Volume 1, Apéndice III, §4.b, C Cohen Tanoudji, B Diu, F Laloe, Hermann 1997,

### Ligazóns externas 
* *David Bohm Society: The Aharonov-Bohm Effect* (arquivado en archive.org)
*The Quantum Experiment that ALMOST broke Locality (O experimento cuántico que CASE rompeu a localidade) - YouTube
Experimental Prison Concord

miniatura|Prisión de Concord
O **Experimento da prisión de Concord** foi deseñado para avaliar se as experiencias producidas pola psilocibina*,* unha  droga psicoactiva derivada de diversos fungos e cogomelos alucinóxenos do xénero Psilocybes, combinada coa psicoterapia, podían inspirar aos presos a abandonar os seus estilos de vida antisociais unha vez que fosen liberados. 

O experimento realizouse entre 1961 e 1963 na prisión estatal de Concord, unha prisión de alta seguridade para a delincuencia xuvenil, en Concord, Massachusetts, por investigadores da Universidade de Harvard baixo a dirección do Dr. Timothy Leary, que incluía a Michael Hollingshead e os Drs. Allan Cohen, Alfred Alschuder, George Litwin, Ralph Metzner, Gunther Weil e Ralph Schwitzgebel, coa doutora Madison Presnell como conselleira médica e psiquiátrica. O estudo orixinal implicou a administración de psilocibina para axudar a psicoterapia de grupo a 32 presos que intentaban reducir a recorrencia.
Córtex prefrontal

O **córtex prefrontal** ( **PFC** ) ou **codia prefrontal** é a parte anterior do lóbulo frontal do cerebro, situado por diante do córtex motor primario e do córtex premotor. Esta rexión do cerebro está relacionada coa planificación de comportamentos e pensamentos complexos, a expresión da personalidade, a toma de decisións e a modulación do comportamento social. A actividade básica desta rexión é o resultado de pensamentos e accións de acordo cos obxectivos internos.

## Termo 
Os termos **córtex prefrontal**, literalmente do latín *cortex* (codia) praefrontalis e **codia prefrontal** son correctos. 

Tanto *cortiza* ou *corteza* foron rexeitados.

## Funcións 
### Función executiva 
O proceso neuropsicolóxico máis importante relacionado co córtex prefrontal é a función executiva. Esta refírese ás habilidades para diferenciar pensamentos en conflito, consecuencias futuras das actividades actuais, traballar cara a un obxectivo definido, predición de feitos, expectativas baseadas na acción e control social. A planificación, a toma de decisións, o control inhibitorio, a atención e a memoria de traballo considéranse funcións que poden clasificarse como funcións executivas, cunha activación predominante do córtex prefrontal. O córtex prefrontal ten unha importante implicación para o comportamento social. As alteracións nas funcións relacionadas co córtex prefrontal conducen a unha maior impulsividade, agresividade e insuficiencia social.

## Galería 
Estas imaxes da área 10 de Brodmann dan unha idea clara dunha rexión particular do córtex prefrontal.

Ficheiro:Brodmann area 10 animation small.gif|Animación.
Ficheiro:Brodmann area 10 frontal.jpg|Vista frontal.
Ficheiro:Brodmann area 10 lateral.jpg|Vista lateral.
Ficheiro:Brodmann area 10 medial.jpg|Vista medial.

## Notas 
## Véxase tamén 
### Bibliografía 
*
Dilwale Dulhania Le Jayenge

***Dilwale Dulhania Le Jayenge*** (en ) é un filme musical indio de 1995 dirixido por Aditya Chopra. Foi o primeiro filme dirixido por Chopra, e foi producido polo seu pai Yash Chopra, e escrito por Javed Siddiqui xunto con Aditya Chopra. Estreouse o 20 de outubro de 1995, e está protagonizado por Shah Rukh Khan e Kajol. O filme conta a historia de Raj e Simran, dous mozos indios que se namoran durante unhas vacacións por Europa. Raj tenta gañar a simpatía da familia de Simran con tal de que poidan casar, mais o pai de Simran prometeu a man da súa filla ao fillo dun amigo. O filme foi rodado na India, Londres e Suíza dende setembro de 1994 até agosto de 1995.

## Personaxes 
Créditos adaptados do British Film Institute.

* Shah Rukh Khan como Raj Malhotra
* Kajol como Simran Singh
* Amrish Puri como Chaudhary Baldev Singh, pai de Simran
* Farida Jalal como Lajwanti "Lajjo" Singh, nai de Simran
* Satish Shah como Ajit Singh, amigo de Baldev na India
* Achala Sachdev como avoa de Simran
* Himani Shivpuri como Kammo Kaur, tía de Simran
* Pooja Ruparel como Rajeshwari "Chutki" Singh, irmá de Simran
* Anupam Kher como Dharamvir Malhotra, pai de Raj
* Parmeet Sethi como Kuljeet Singh, fillo de Ajit
* Mandira Bedi como Preeti Singh, filla de Ajit
* Anaita Shroff Adajania como Sheena, amiga de Simran
* Karan Johar e Arjun Sablok como os amigos de Raj, Paunchy e Robbie

## Notas 
## Véxase tamén 
### Bibliografía 
* 
* 

### Ligazóns externas 
* 
* Ficha en AllMovie
Sambor Prei Kuk

**Sambor Prei Kuk** (en , ) é un sitio arqueolóxico de Camboxa que se atopa na provincia de Kampong Thom, a 30 km ao norte da capital provincial, a 176 km ao leste de Angkor e a 206 km ao norte de Phnom Penh. O complexo, agora en ruínas, data do Reino de Chenla (finais do século VI até o século IX), e foi estabelecido polo rei Isanavarman I como santuario real e capital, coñecido daquela como Isanapura (en  - *Isan borak*). En 2017, Sambor Prei Kuk foi declarado Patrimonio da Humanidade pola UNESCO.

## Notas 
## Véxase tamén 
### Ligazóns externas 
*
Val de Madriu-Perafita-Claror

O **val de Madriu-Perafita-Claror** (en ) é un val glacial no sueste de Andorra. Abrangue unha área de 42.47 km², aproximadamente un 9% da área total de Andorra, e forma parte da segunda meirande conca fluvial de Andorra. É un val illado e recoñecido como un paraíso para a fauna rara ou en perigo de extinción, sendo considerado o "corazón espiritual" de Andorra. Converteuse no primeiro, e até o momento, no único Patrimonio da Humanidade en Andorra, declarado pola UNESCO en 2004, e cunha pequena ampliación en 2006.

## Véxase tamén 
### Outros artigos 
* Patrimonio da Humanidade en Andorra
### Ligazóns externas 
*
Mbanza-Kongo

**Mbanza-Kongo**, coñecida anteriormente como **São Salvador** en portugués dende 1570 a 1975, é a capital da provincia de Zaire, en Angola, cunha poboación de 148&nbsp;000 persoas (2014). Mbanza Kongo (ou propiamente Mbanza Koongo ou Kôngo na maioría das ortografías aceptables) foi fundada algún tempo antes da chegada dos portugueses en 1483, e foi a capital da dinastía Kilukeni que gobernaba nese momento. O lugar foi abandonado temporalmente durante as guerras civís do século XVII. Atópase preto da fronteira de Angola coa República Democrática do Congo, no cumio dunha impresionante montaña de cima plana, ás veces chamada Mongo a Kaila (montaña da división) porque as lendas recentes lembran que o rei creou os clans do reino e enviounos dende alí. Ao sur do val discorre o río Luezi. En 2017, Mbanza Kongo foi declarada Patrimonio da Humanidade pola UNESCO.

## Notas 
## Véxase tamén 
### Ligazóns externas 
*
Estaleiro de Nelson

O **estaleiro de Nelson** (en ) é un sitio de patrimonio cultural situado en English Harbour, na illa Antiga de Antiga e Barbuda. Forma parte do Parque Nacional do Estaleiro de Nelson, que tamén contén Clarence House e Shirley Heights. O estaleiro foi declarado Patrimonio da Humanidade en 2016 pola UNESCO.

Recibe o seu nome polo almirante Horatio Nelson, quen viviu en Royal Navy Dockyard dende 1784 até 1787.

O estaleiro de Nelson tamén alberga algúns dos eventos de vela e iates de Antiga, como a Antigua Sailing Week e o Antigua Charter Yacht Meeting, así como os Campionatos de América do Norte de 2015 e 2016.

## Notas 
## Véxase tamén 
### Outros artigos 
* Patrimonio da Humanidade en Antiga e Barbuda
### Ligazóns externas 
*
Psilocibina

A **psilocibina** (tamén coñecida como **4-PO-DMT** o **4-fosforiloxi-N,N-dimetiltriptamina**) é unha substancia química, un alcaloide alucinóxeno da familia das triptaminas que actúa sobre o sistema nervioso central. Polos seus efectos, similares aos do LSD pero de menor duración, considérase unha droga. Está presente nalgúns fungos e cogomelos, especialmente nos do xénero Psilocybe, como Psilocybe cubensis e Psilocybe semilanceata, entre outras especies. A maioría destes son coñecidos como cogomelos psicodélicos (ás veces tamén como cogomelos máxicos) e medran en Europa, América do Sur, México e Estados Unidos. Poden causar alucinacións cando se come, e tamén se descubriu que reverte o condicionamento psicolóxico, fai crecer as células cerebrais e pode curar certas afeccións do cerebro. Atópase en moitos tipos de fungos e cogomelos, sobre todo nos Psilocybes. A substancia úsase como droga recreativa e é ilegal en moitos países.[miniatura| A psilocibina atopouse por primeira vez no [cogomelo *Psilocybe mexicana*|esquerda|200x200px]]
miniatura|Psilocibina|esquerda|200x200px
[miniatura|O [neurotransmisor serotonina ten unha estrutura similar á psilocibina|esquerda|200x200px]]A psilocibina funciona activando os receptores da serotonina, a maioría das veces no córtex prefrontal. Esta parte do cerebro afecta o estado de ánimo, a cognición e a percepción. Os alucinógenos tamén funcionan noutras rexións do cerebro que regulan as respostas de excitación e pánico. Os efectos alucinóxenos da psilocibina adoitan ocorrer dentro dos 30 minutos seguintes a que unha persoa a inxira e duran entre 4 e 6 horas. Nalgúns individuos, os cambios na percepción sensorial e nos patróns de pensamento poden durar varios días.

En 2016, os investigadores de universidade Johns Hopkins Medicine informaron por primeira vez de que o tratamento con psilocibina en condicións de apoio psicolóxico aliviou significativamente a ansiedade e a depresión existenciais nas persoas.

## Harvard Psilocybin Project 
O HPP (Proxecto Psilocibina de Harvard) foi unha serie de experimentos en Psicoloxía realizados polo Dr. Timothy Leary e o Dr. Richard Alpert. A xunta fundadora do proxecto estaba formada por Timothy Leary, Aldous Huxley, David McClelland (superior de Leary e Alpert na Universidade de Harvard), Frank Barron, Ralph Metzner e dous estudantes de posgrao que traballaron nun proxecto con mescalina.

Os experimentos comezaron nalgún momento de 1960 e duraron até marzo de 1962, cando outros profesores do Centro de Investigación da Personalidade de Harvard estaban preocupados pola lexitimidade e seguridade dos experimentos nunha sesión interna. Os experimentos de Leary e Alpert foron parte do seu descubrimento persoal e da defensa dos psicodélicos. Polo tanto, o seu uso de psilocibina e outros psicodélicos variou desde o *Experimental Prison Concord*, aberto e academicamente sólido, no que os residentes recibían psilocibina nun esforzo por reducir a recorrencia en actividades delictivas.

## Notas 
## Véxase tamén 
### Outros artigos 
* LSD
* Peiote
* Mescalina
Luan Rodrigues

**Luan Rodrigues Azambuja** (coñecido como **Luan Rodrigues**), nado en Campo Grande o 16 de xullo de 1996, é un futbolista brasileiro, que exerce de dianteiro no Clube do Remo.

## Traxectoria
### 2015
#### Esporte Clube Comercial
En 2015 incorporouse ao equipo do Esporte Clube Comercial.

### 2017
#### Novoperário Futebol Clube
En 2017 incorporouse ao equipo "Novoperário Futebol Clube", equipo Campo Grande.

### 2019
#### Luverdense Esporte Clube
En 2019 incorporouse ao equipo "Luverdense Esporte Clube" onde permaneceu ata 2020.

### 2020
#### Aquidauanense Futebol Clube
En 2020 incorporouse ao equipo "Aquidauanense Futebol Clube" que saíu en 2021.

### 2021
#### Sport Club São Paulo
En 2021 uniuse ao equipo "Sport Club São Paulo" onde xogou como camiseta de once e dianteiro e deixouse a finais de 2021.

### 2022
#### Club de Remo
En 2021 anunciou a súa contratación para o equipo do Clube do Remo onde xogará en 2022.

## Notas
Bulbo olfactorio

miniatura|Nervio olfactorio.
Os **bulbos olfactivos** son dúas zonas do encéfalo, situadas debaixo da parte anterior de cada un dos hemisferios cerebrais, protexidas e apoiadas polas láminas cribriformes. O bulbo olfactivo é a sede central para a elaboración das impresións olfactivas transmitidas polo nervio correspondente. A lámina cribrosa presenta varias aberturas polas que pasan os distintos feixes nerviosos que forman o nervio olfactivo, un dos 12 pares de nervios craniais.

Estes bulbos son a principal área olfactiva do cerebro. Cando captan un cheiro, as células receptoras envían sinais eléctricos aos glomérulos, que están situados no bulbo olfactivo. Un bo cheiro é capaz de espertar emocións fortes nunha persoa, isto pódese explicar pola influencia das conexións do sistema olfactivo co sistema límbico, responsable das emocións.
## Notas 
## Véxase tamén 
### Outros artigos 
* Sistema olfactivo
Sitio trinacional de Sangha

O **sitio trinacional de Sangha** é un bosque dividido entre as nacións da República Centroafricana, o Camerún e a República do Congo. Foi declarado como Patrimonio da Humanidade pola UNESCO en 2012 debido á súa extraordinaria biodiversidade e comunidades biolóxicas únicas. O sitio inclúe 3 parques nacionais contiguos dentro dos bosques tropicais húmidos de África central: o Parque Nacional Nouabalé-Ndoki no Congo, o Parque Nacional Lobéké no Camerún e o Parque Nacional Dzanga-Ndoki na República Centroafricana. O gran tamaño do sitio e a cantidade relativamente limitada de deforestación nos tres parques permitiu que prosperen poboacións de especies vulnerables como elefantes africanos do bosque, gorilas, sitatungas e chimpancés. Ademais, as poboacións de especies vexetais en perigo crítico de extinción como mukulungu están protexidas dentro dos límites do lugar.

## Notas 
## Véxase tamén 
### Ligazóns externas 
*
Alice Waddington

**Alice Waddington**, nada **Irene Lago Clavero** o 31 de xullo de 1990 en Bilbao, é unha directora de cine, escritora, fotógrafa e deseñadora de vestiario española, que desenvolveu a maior parte do seu traballo no campo do cine moderno. O seu estilo de dirección está definido por unha aproximación contemporánea á era de ouro das grandes producións de terror (1920–1970) das compañías de cine clásicas como Hammer Films ou Universal, mesturado con humor surrealista actual e ás veces cine musical.

## Traxectoria 
Naceu en Bilbao co nome de Irene, sendo filla dunha psicóloga catalá e un profesor galego, e adoptou o nome artístico de Alice Waddington aos 16 anos, cando era asistente do director de fotografía Quique López. Aos 18 anos comezou a estudar publicidade na Universidade do País Vasco, onde comezou a realizar fotografías de promoción e a dirixir filmacións de moda como fotógrafa e axudante de fotografía para as edicións españolas de ''Harper's Bazaar* e *Neo2'' entre outras.

## Carreira 
Entre os 20 e os 23 anos traballou como creativa publicitaria, produtora e editora de vídeos publicitarios nas axencias Leo Burnett Iberia e Social Noise, especializándose tamén como artista de storyboards dixitais.
alt=Actress Ana Rujas on Alice Waddington's short film Disco Inferno|miniatura| A actriz Ana Rujas rodeada por un muro de lume de efectos especiais durante a rodaxe de *Disco Inferno*, curtametraxe dirixida por Waddington.
En 2014, coa axuda da produtora executiva mexicana Yadira Ávalos, Waddington tomou un ano de descanso na axencia de publicidade para escribir e dirixir unha curtametraxe. Co apoio de patrocinadores, produciu o seu primeiro filme narrativo de 11 minutos, *Disco Inferno* (2015), que recibiu nomeamentos en 63 festivais internacionais de cine, varios deles especializados no xénero de terror como Palm Springs, Fantasía, Sitges. (Premio Noves Visions Short) ou o Fantastic Fest, que a premiou como Mellor Directora na súa categoría. Recibiu ademais outros once premios en festivais internacionais, cunha considerable presenza da curtametraxe en festivais estadounidenses e canadenses.

En 2017 comezou a produción da súa primeira longametraxe, *Paradise Hills*, A película é un suspense de ciencia ficción escrito por Brian DeLeeuw  e Nacho Vigalondo. Foi estreado en 2019.

## Filmografía 
## Notas
Anosmia

A **anosmia** é a perda total do olfacto. En galego hai varios sinónimos como **aosmia**, **anodmia**, **anosfrasia**, **anosfresia** ou **anestesia olfactiva**, recollidos no *Diccionario galego de termos médicos* da Real Academia de Medicina e Cirurxía de Galicia; a **hiposmia** é un sinónimo parcial, referido á diminución do olfacto, causada por danos ou lesión no nervio olfactivo, obstrución das fosas nasais ou outras doenzas. 

## Síntomas 
Ademais da incapacidade para sentir os cheiros, a anosmia tamén prexudica o gusto. O motivo é que a lingua é capaz de identificar as seguintes características: sabor doce, salgado, acedo, amargo e umami ou glutamato. Como non é posíbel diferenciar unha substancia da outra (unha lambetada con azucre doutra sen el, por exemplo) a través do olfacto, o paciente con anosmia identificará as dúas substancias como iguais.

## Tipos de anosmia 
Existen dous tipos de anosmia: a parcial e a permanente:

* **Parcial**: pódese tratar e curar. Ás veces prodúcese pola obstrución das vías nasais debido a unha enfermidade alérxica ou inflamación da lingua. O paciente perde o olfacto durante un período determinado e despois recupera. Causa comúns de anosmia parcial son a gripe, que causa danos leves aos nervios olfactivos, ou a Covid-19.
* **Permanente**: hoxe en día aínda non ten cura. Normalmente prodúcese por danos graves nos nervios olfactivos como resultado de accidentes (de tráfico e outros), infeccións graves nos nervios da cara ou radioterapia durante o tratamento do cancro.

## Causas 
Un gran número de condicións poden causar perda do olfacto, entre elas as máis comúns son:

* Infección do tracto respiratorio superior (por exemplo, sinusite ou arrefriado)
* Demencias (Alzhéimer, Párkinson, Vascular, Lewy)
* Rinite alérxica
* Idade avanzada (presbiosmia)
* Tumores (pólipos, glioma, meninxioma ou cancro na vía olfactiva)
* Traumatismo cranioencefálico, con dano no óso etmoides
* Latroxénica (despois da cirurxía nasal ou por fármacos como enalapril, risperidona e fármacos intranasais…)
* Toxinas (cinc, cadmio, intoxicación por manganeso…)
* Alcoholismo ou tabaquismo prolongado
* Queimaduras e inhalación de fume
* Enfermidades autoinmunes como esclerose múltiple, miastenia grave, sarcoidose ou granulomatose con polianxiite
* Malformación (como atresia do cloasma)
* SARS-CoV-2 (virus CoViD-19)

## Prevención e precaucións 
As causas da anosmia non sempre se poden previr. Con todo, para as persoas que non teñen doenzas, sempre é bo evitar accidentes que poidan afectar a rexión da cabeza. A persoa con enfermidade debe ter especial coidado co gas de cociña, os alimentos estragados e a depresión.

## Notas 
## Véxase tamén 
* Hiposmia
* Olfacto
* Sinusite
Reserva de fauna de Dja

A **reserva de fauna de Dja** (en ) é un sitio Patrimonio da Humanidade que se atopa no sur do Camerún. Foi declarado pola UNESCO ano ano 1987. Os motivos para a súa inscrición inclúen a biodiversidade de especies presentes no parque, a presenza de cinco especies ameazadas de mamíferos, e a falta de perturbación dentro do parque. Está xestionado por Servizo de Conservación de Dja, que está dirixido por un conservador. A reserva recibe un apoio significativo para a súa xestión de moitos proxectos financiados por socios internacionais e defensores da conservación no Camerún.

## Notas 
## Véxase tamén 
### Ligazóns externas 
*
Gran Premio de Miami

O **Gran Premio de Miami** é un Gran Premio de Fórmula 1 que se celebrou por primeira vez durante a tempada , co evento tivo lugar no Autódromo Internacional de Miami cun contrato de dez anos.

## Historia
En 2018, presentouse unha proposta para que a cidade de Miami aloxara o Gran Premio de Miami como unha rolda do Campionato Mundial de Fórmula 1, sendo  proposta como primeira cita para a carreira. Despois de que xurdisen complicacións debido aos plans de construción e desenvolvemento de PortMiami, presentouse unha proposta para unha carreira de 2021 no Hard Rock Stadium. Despois, a pista trasladouse desde o centro da cidade ata un sitio preto do Hard Rock Stadium e os seus aparcadoiros próximos. A carreira non chegou ao calendario de 2021, xa que a Fórmula Un optou por unha carreira nun circuíto urbano en Jeddah para o Gran Premio de Arabia Saudita. O evento formará parte do Campionato Mundial de Fórmula 1 de 2022, e a carreira terá lugar no Autódromo Internacional de Miami cun contrato de dez anos. O Gran Premio terá lugar o 8 de maio.

## Circuíto
O circuíto deseñouse especificamente para o evento, con varios deseños potenciais de pistas propostos e probados. O propietario do estadio, Stephen Ross, levaba varios anos intentando conseguir o Gran Premio de Miami antes de ter éxito. 

## Nomes oficiais
* 2022: Formula 1 Crypto.com Miami Grand Prix 2022

## Gañadores do Gran Premio de Miami 
## Notas
## Véxase tamén
Parque Nacional de Morne Trois Pitons

O **Parque Nacional de Morne Trois Pitons** é un parque nacional en Dominica estabelecido en xullo de 1975, o primeiro en ser legalmente estabelecido no país. Converteuse en Patrimonio da Humanidade en 1997. O parque recibe o nome da súa montaña máis alta, Morne Trois Pitons, que significa montaña dos tres picos. O parque é unha zona de importante actividade volcánica. Entre as características do parque inclúense o Val da Desolación, unha rexión de estanques de barro fervendo e pequenos géyseres, o lago Boiling, a garganta de Titou, e a Piscina Esmeralda. A montaña é o segundo pico máis alto de Dominica, sendo superado só por Morne Diablotins (1.447 m).

## Galería de imaxes 

Ficheiro:Emerald Pool Dominica.JPG|Piscina Esmeralda e fervenza.
Ficheiro:Middleham Falls at Morne Trois Pitons National Park.jpg|Fervenzas Middleham
Ficheiro:Morne Trois Pitons National Park, Dominica - jungle.jpg|Xungla de Dominica
Ficheiro:Freshwater lake at Morne Trois Pitons National Park.jpg|Lago de auga doce.

## Notas 
## Véxase tamén 
### Ligazóns externas 
* Ficha do Parque Nacional de Morne Trois Pitons na web da UNESCO
Área histórica da Gornición (Bridgetown)

A **Gornición de St.Ann** (en ), ou máis coñecido como "A Gornición" (en ), é un pequeno distrito de Bridgetown, en Barbados. Esta **Área histórica da Gornición** atópase a unhas dúas millas ao sur da Praza dos Heroes, na capital Bridgetown, e xusto ao oeste da aldea de Hastings, na parroquia veciña de Christ Church. Está dominado pola súa histórica pista de carreiras de cabalos, situada no campo de desfile de 30 acres chamado Garrison Savannah. A zona de Garrison contén ademais moitos edificios históricos, incluíndo cuarteis para o persoal militar. O distrito está dividido en dous pola estrada 7, co forte de Saint Ann, onde está a Forza de Defensa de Barbados (BDF), situada ao oeste.

O conxunto forma parte do Patrimonio da Humanidade de Barbados xunto co centro histórico de Bridgetown.

## Véxase tamén 
### Bibliografía 
* 
*
Venga Juan

***Venga Juan*** é unha serie de televisión española producida por 100 balas que se emite en HBO. Está protagonizada por Javier Cámara e María Pujalte.​ Estreouse o 28 de novembro de 2021. É a continuación das series *Vota Juan* (2019) e *Vamos Juan* (2020).

## Sinopse 
Nesta terceira entrega, Juan Carrasco atópase no punto álxido da súa carreira. Grazas ás portas xiratorias, ten un despacho espectacular, adelgazou dez quilos e ten pelo. Na súa nova vida hai espazo para moitas cousas, pero non para a súa muller Paula, a súa filla Eva e a súa antiga xefa de prensa, Macarena. Todo se vén abaixo cando reaparece na súa vida o único do que ningúen o poderá liberar xamais: Logroño. Uns papeis que involucran a Juan nunha trama de corrupción municipal poñerán a súa vida do revés. Así comeza unha fuxida frenética para borrar o seu pasado como alcalde da cidade e evitar o seu ingreso en prisión.

## Elenco 
### Principal 
* Javier Cámara - *Juan Carrasco*
* María Pujalte - *Macarena Lombardo*
* Adam Jezierski - *Víctor Sanz*
* Esty Quesada - *Eva Carrasco*
* Yaël Belicha - *Paula*
* Cristóbal Suárez - *Ignacio "Nacho" Recalde*

### Coa colaboración especial de 
* Joaquín Climent - *Luis Vallejo*

## Notas 
## Véxase tamén 
### Ligazóns externas
Slow Pulp

**Slow Pulp** é unha banda estadounidense de indie rock formada en Madison, Wisconsin, aínda que no presente está baseada en Chicago, Illinois.

## Historia 
O grupo formárono os amigos da infancia Teddy Mathews, Alex Leeds e Henry Stoehr. O seu primeiro lanzamento, un EP titulado *EP1*, apareceu no ano 2015. En 2017 Slow Pulp publicou un segundo EP, co título *EP2*, sendo o seu primeiro traballo coa nova membro Emily Massey. En 2019 a banda lanzou outro EP, *Big Day*. O seu primeiro álbum de estudio, Moveys, foi editado o 9 de outubro de 2020 a través do selo Winspear. O disco recibiu recensións positivas.

En 2023 a banda asinou un contrato co selo Anti-, a través do cal publicou o seu segundo álbum de estudio, *Yard*, no mes de setembro dese ano.

## Membros 
* Emily Massey (voces/guitarra)
* Alex Leeds (baixo/voces)
* Teddy Mathews (batería)
* Henry Stoehr (guitarra)

## Discografía 
## Notas 
## Véxase tamén 
### Ligazóns externas 
* Páxina da banda
* Bandcamp de Slow Pulp
Prettiest Eyes

**Prettiest Eyes** é unha banda estadounidense de rock psicodélico formada na cidade dos Ánxeles. Está formada por Pachy García (voces e batería), Paco Casanova (voces, teclados e electrónica) e Marcos Rodríguez (voces e baixo), orixinarios de Porto Rico. Ata a data o grupo leva publicados dous EPs e tres álbums de estudio.

## Discografía 
## Notas 
## Véxase tamén 
### Ligazóns externas 
* Páxina da banda
* Bandcamp
Moontype

**Moontype** é unha banda estadounidense de indie rock formada en Chicago, Illinois. Naceu inicialmente como un proxecto en solitario da vocalista Margaret McCarthy mentres estudaba no Oberlin College, pero posteriormente ampliouse co guitarrista Ben Cruz e o batería Emerson Hunton converténdose nunha banda completa. En solitario, McCarthy lanzou o seu primeiro EP co nome de Moontype, titulado *Fan Music*, en 2017. A banda editou o seu álbum de estrea, *Bodies of Water*, en 2021 a través do selo Born Yesterday Records.

## Discografía 
## Notas 
## Véxase tamén 
### Ligazóns externas 
* Bandcamp da banda
GodWeenSatan: The Oneness

***GodWeenSatan: The Oneness*** é o primeiro álbum de estudio da banda estadounidense de rock alternativo Ween, publicado o 16 de novembro de 1990 a través do selo Twin/Tone Records. O disco introduce varios temas claves para o grupo, como o seu eclecticismo, o sentido de humor, e a súa mascota, Boognish.

Restless Records reeditou o álbum o 11 de setembro de 2001, referíndose de broma a el como a "edición 25 aniversario" a pesar de que só pasaran once anos dende o lanzamento orixinal. A reedición contaba con son remasterizado dixitalmente, unha nova enbalaxe, e tres temas extra, "Bumblebee Part 2", "Stacey", e "Hippy Smell". 

## Listaxe de cancións 
### Edición orixinal 
### Edición "25 aniversario" de 2001 
## Notas
The Moon & Antarctica

***The Moon & Antarctica*** é o terceiro álbum de estudio da banda estadounidense de indie rock Modest Mouse, publicado o 13 de xuño de 2000 a través do selo Epic Records. O título do disco está tirado do filme de 1982 *Blade Runner*, onde a personaxe principal (Rick Deckard) le un xornal co titular "Farming the Oceans, the Moon and Antarctica".

*The Moon & Antarctica* chegou ao número 120 da lista estadounidense *Billboard 200*, e recibiu recensións positivas dos críticos, que loubaron a súa temática e as letras introspectivas do líder Isaac Brock. Tamén foi aclamado por ser unha expansión do son da banda, en gran parte debido ao maior presuposto do seu novo selo e á produción de Brian Deck. En 2021 NME referíase ao traballo como "un dos mellores discos da historia".

## Listaxe de cancións 
## Notas
Telegram

**Telegram Messenger** é un servizo de mensaxería que permite aos seus usuarios enviarse mensaxes, fotos, vídeos e documentos entre eles (todos os tipos de ficheiros son compatíbeis). As aplicacións cliente son de código aberto e o servidor é software privativo (código pechado).

## Historia 
Telegram foi iniciado en 2013 polos irmáns Nikolai e Pável Dúrov, os creadores de VK, a maior rede social de Rusia.

Telegram Messenger LLP é unha empresa independente sen ánimo de lucro situada en Berlín, Alemaña, que non está conectada co Reino Unido.

En abril de 2018, o tribunal ruso decidiu bloquear Telegram en Rusia. Algúns rusos tentaron eludir a prohibición usando proxies abertos noutros países.

O 5 de outubro de 2021, Telegram gañou máis de 70 millóns de novos usuarios como resultado dunha interrupción que afectou a Facebook e os seus afiliados.

## Características 
Telegram permite aos seus usuarios enviar notas de voz, fotos, vídeos e ficheiros de todo tipo, de maneira similar a outros softwares de mensaxería, como por exemplo WhatsApp. Ao igual que esta. usa un sistema similar de estados de lectura de mensaxes, con 1 comprobación=enviado, 2 comprobacións=lectura (aberto) . Os grupos de Telegram poden ter un máximo de 200.000 membros  

## Identidade visual 
Tanto Telegram como os seus servizos utilizan unha serie de logotipos para distinguir as distintas aplicacións. O avión de papel está resaltado nun fondo azul, e nun globo de conversa, que se mostra por orde de aparición:

Ficheiro:Telegram 2013 logo.svg|Versión do logotipo 1.x (agosto de 2013).
Ficheiro:Telegram logo.svg|Logotipo oficial (2014-presente).
Ficheiro:Telegram alternative logo.svg|Variante do logotipo para o *"material design"* de Android (versión 3.6, 2016).
Ficheiro:Telegram 2019 Logo.svg|Logotipo móbil de Telegram desde a versión 5.6 (2019-presente).
Ficheiro:Telegram X 2019 Logo.svg|Logotipo de Telegram X con cores escuras predominantes (dispoñible no cliente oficial desde 2019).

## Notas 
## Véxase tamén 
### Ligazóns externas
Resultados da Scuderia Ferrari como fornecedor de motores

A seguinte táboa detalla os resultados do Gran Premio dos outros equipos dos que Ferrari foi/é provedor de motores.

## Resultados completos do Campionato do Mundo de Fórmula 1
(Chave)Resultados en **negra** indican pole position; resultados en *italica* indican volta rápida.

## 2020 -2026 
;Notas:
* – Tempada disputándose.
*† – Pilotos que non terminaron o Gran Premio, pero se clasificaron ao completar máis do 90% da distancia de carreira.

## Notas
;Referencias

## Véxase tamén
### Outros artigos
* Scuderia Ferrari
Cidade Colonial de Santo Domingo

A **Cidade Colonial** é o barrio central histórico de Santo Domingo de Guzmán, capital da República Dominicana. É o asentamento europeo máis antigo habitado continuamente estabelecido nas Américas. A área foi declarada Patrimonio da Humanidade pola UNESCO no ano 1990. Tamén é coñecido como **Zona Colonial** ou de maneira coloquial como "La Zona".

A Cidade Colonial atópase na beira oeste do río Ozama, o cal divide a cidade en dous. Abrangue 1,06 km², limitada por un perímetro amurallado. É unha sección importante da cidade debido á gran cantidade de monumentos, entre eles o Alcázar de Colón, a Fortaleza Ozama, a Catedral de Santa María a Menor, entre outros. A zona é a principal atracción turística de Santo Domingo, aínda que os principais lugares de actividade gobernamental e comercial están agora nas partes máis modernas da cidade.

## Notas 
## Véxase tamén 
### Bibliografía 
* Moreta Castillo, Américo "*El Santo Domingo del Siglo XVIII a través del Libro Becerro* ".&nbsp; "CLIO" 74&nbsp; (Santo Domingo, 2007) pp.nbsp; 43–66.
* González Hernández, Julio Amable "*Toponomía y Genealogía: La Ciudad Colonial (2 de 15)*". "IDG" (Santo Domingo, 2007)
* Alemar, Luis "*La Ciudad de Santo Domingo: Santo Domingo, Ciudad Trujillo *". "Editora de Santo Domingo" (Santo Domingo, 1980)
### Ligazóns externas 
*